
JN0314-028 – Upravljanje projektom i usluge provođenja postupaka javne nabave
Prilog 2 

OPIS POSLA

PODACI O PROJEKTU:

Naziv projekta: Razvoj inovativnih sustava upotrebe geotermalnih izvora energije i energije iz biološkog otpada
Kod projekta: KK.01.2.1.02.0314
Poziv na dostavu projektnih prijedloga: Povećanje razvoja novih proizvoda i usluga koji proizlaze iz aktivnosti istraživanja i razvoja – faza II
Trajanje projekta: Projekt je započeo s provedbom 1.9.2020.
Faza Industrijskog istraživanja traje od 1.9.2020. do 1.9.2022.
Faza Eksperimentalnog razvoja traje od 1.9.2022. do 1.9.2023. kada završava projekt
Krajnji rok završetka usluge: 1.10.2023. 

Opis projekta: 

Cilj projekta je razvojem novih tehnologija doprinijeti poticanju korištenja obnovljivih izvora energije s obzirom da je korištenje fosilnih izvora energije dugoročno ekološki neodrživo, a inovacije u području sustava alternativne energije postaju jedan od ključnih strateških zadataka. Razvoj novih tehnologija vezano uz geotermalne izvore energije i energije iz biološkog otpada uključuje u učinkovitoj suradnji sa znanstvenom zajednicom, omogućiti će efikasnije iskorištenje obnovljivih izvora energije u navedena dva segmenta kao i iskorak Prijavitelja u diversifikaciji njegovog poslovanja, povećanju ulaganja u istraživanje i razvoj, ali, isto tako i  niz ekonomskih, ekoloških i  socijalnih implikacija na društvo u cjelini.

Inovacija će se razviti u dva smjera:

a) Inovativni sustav za iskorištavanje geotermalne energije

Inovativni sustav za iskorištavanje geotermalne energije u svrhu grijanja i hlađenja treba imati za osnovni zadatak omogućiti veću učinkovitost od tradicionalnih sustava grijanja, ventilacije i klimatizacije te smanjenje emisije ugljika. 

b) Inovativni sustav korištenja energije iz bio otpada

Inovativni sustav korištenja energije iz bio otpada podrazumijeva izradu sustava za kompostiranje tj. prirodan proces razlaganja organskog materijala s visokim udjelom  humusa, a obavlja se postupno te u kontroliranim uvjetima pri čemu nastaje ugljikov dioksid, voda, toplina i kompost kao konačan produkt, a važnu ulogu u procesu kompostiranja imaju mikroorganizmi koji biološki razlažu organske otpatke na jednostavnije dijelove koji se zatim pretvore u spojeve humusa. 

Svrha projekta jest razvoj inovativnih sustava za učinkovitu upotrebu geotermalne energije kao i energije iz bio otpada ulaganjem Prijavitelja u aktivnosti istraživanja i razvoja unutar tematskog prioritetnog područja "Energija i održivi okoliš", pod-tematskog područja "Energetske tehnologije, sustavi i oprema" kroz indikativnu temu  "Održiva pretvorba biomase u energiju" te unutar pod-tematskog područja "Ekološki prihvatljive tehnologije, opreme i napredni materijali" indikativna tema "Tehnologije za  uštedu energije u kombinaciji s učinkovitim korištenjem obnovljivih energetskih kapaciteta" u suradnji sa znanstveno istraživačkom organizacijom (Fakultet strojarstva i  brodogradnje u Zagrebu).

Osnovni cilj projekta jest razvoj inovativnog sustava upotrebe geotermalnih izvora energije kao i inovativnog sustava za iskorištavanje energije iz biološkog otpada.  Sekundarni cilj projekta jest povećati kapacitete tvrtke za aktivnosti istraživanja i razvoja, uspostaviti učinkovitu suradnju sa znanstveno-istraživačkim sektorom te stvoriti  pretpostavke za nastavak ulaganja tvrtke u buduće aktivnosti razvoja inovativnih proizvoda i usluga.

Kadrovski uvjeti za izvršenje usluga: 

Izvršitelj će u tijekom provedbe usluga angažirati minimalno 2 stručnjaka, kako slijedi:

Ključni stručnjak 1 – Voditelj projekta/stručnjak za javnu nabavu
Ključni stručnjak 2 – Stručnjak za financijsko upravljanje projektima



OPIS ZADATAKA

Odabrani Ponuditelj bit će angažiran za pružanje savjetodavnih usluga za upravljanje projektom, financijsko i tehničko praćenje provedbe projekta te pripremu i provedbu postupaka nabave za potrebe projekta (za oba partnera). Od odabranog Ponuditelja se očekuje izvršenje sljedećeg: 

	ZADATAK
	STRUČNJAK

	
	

	sudjelovanje na sastancima projektnog tima na adresi Naručitelja i partnera u svrhu koordinacije (minimalno jednom u dva tjedna) i praćenja provedbe aktivnosti
	KE1, KE2

	izrada zahtjeva za plaćanje predujma (na zahtjev Naručitelja) te podrška u pripremi popratne dokumentacije zahtjevima
	KE1, KE2

	izrada zahtjeva za nadoknadom sredstava i eventualnih izvanrednih izvještaja na traženje posredničkih tijela
	KE1, KE2

	izrada ispravaka zahtjeva za nadoknadom sredstava i zahtjeva za plaćanje predujma (po potrebi),
	KE1, KE2

	izrada manjih i većih izmjena Ugovora (na zahtjev Naručitelja),
	KE1, KE2

	izrada izjava o poravnanju predujma (na zahtjev Naručitelja),
	KE2

	pružanje podrške u popunjavanju obrazaca za troškove osoblja i kompletno praćenje statusa radnih sati za svakog člana projektnog tima, upozoravanje Naručitelja i partnera na odstupanja od plana
	KE2

	izrada i ažuriranje registra projektnih rizika
	KE1, KE2

	izrada vremenskog plana projekta s praćenjem odstupanja u postizanju projektnih prekretnica u odgovarajućem softwareu koji omogućava praćenje odstupanja u odnosu na „baseline“
	KE1

	ažuriranje plana nabave (na zahtjev Naručitelja)
	KE1

	komunikacija s posredničkim tijelima
	KE1, KE2

	sudjelovanje u provjerama na licu mjesta
	KE1, KE2

	planiranje i organizacija novčanih tijekova povezanih s nabavama unutar projekta
	KE2

	periodični preliminarni izračuni potraživanja bespovratnih sredstava po kvartalnim obračunima i njihovo planiranje
	KE2

	pružanje podrške u računovodstvenoj evidenciji projektnih izdataka
	KE2

	izrada dokumentacije vezane uz postupke nabave, provedba postupaka nabave
	KE1

	odgovaranje na upite potencijalnih ponuditelja u postupcima nabave
	KE1, KE2

	sudjelovanje u povjerenstvima za nabavu (na zahtjev Naručitelja)
	KE1, KE2

	sudjelovanje na sastancima za pregled i ocjenu ponuda (na zahtjev Naručitelja)
	KE1, KE2

	izrada zapisnika sa sastanaka za pregled i ocjenu ponuda
	KE1

	izrada odluka o prihvaćanju i odbijanju, koordinacija projektnih dionica u vezi tehničke i stručne provedbe projekta
	KE1

	komunikacija s odabranim dobavljačima i kontrola izvršenja ugovora s dobavljačima uz provjeru kvalitete isporuka u odnosu na zahtjeve iz ugovora
	KE1

	kontrola izdanih računa i izvršenih plaćanja
	KE2

	vođenje transparentnog pregleda svih troškova, nabava i povezanih novčanih iznosa kroz cijeli projekt, prošlih i budućih u odnosu na potpis Ugovora za upravljanje projektom
	KE1, KE2

	izrada primopredajnih zapisnika (po potrebi)
	KE2

	briga o vidljivosti projekta sukladno pravilima Poziva
	KE1

	organizacija kompletnog sustava za dokumentiranje projekta (document management) u cloud prostoru te redovito ažuriranje dokumentacije u sustavu
	KE1, KE2

	komunikacija s revizorom u postupku verifikacije projektnih troškova
	KE2

	Praćenje provedbe ugovora o isporuci roba i usluga u dijelu kontrole usklađenosti outputa s ugovornim obvezama i osiguravanjem potrebne razine kvalitete isporuka
	KE1

	Savjetovanje pri izmjenama ugovora o nabavi tijekom njegova trajanja, ukoliko se pojavi potreba za istima, te aktivno praćenje provedbe svih ugovora
	KE1, KE2



Sukladno odobrenom planu nabave, tijekom provedbe projekta provodi se ukupno 34 postupka (uključujući predmetni postupak nabave). 

Među navedenim su 4 postupka nabave s obaveznom objavom (NOJN) uključujući minimalno 1 otvoreni postupak nabave male vrijednosti (ZJN). Broj otvorenih postupaka može biti veći uslijed spajanja nabava na institucionalnoj razini (tj. sukladno godišnjem planu nabave partnerske institucije). 

Način izvršenja usluge: 

Prilikom provedbe projekta Ponuditelj će koristiti neku od međunarodno poznatih metoda, alata i tehnika upravljanja projektima (PMI/PMBOK, IPMA, PRINCE2, PRiSM, PM2 ili jednakovrijedno) te će u suradnji s Naručiteljem razraditi obrasce koji će se koristiti prilikom praćenja: rokova, kvalitete, rizika, proračuna, promjena i komunikacije u projektu. 

Najkasnije 7 kalendarskih dana od potpisa Ugovora organizirat će se početni sastanak na kojem će predstavnici Korisnika/Partnera uvesti stručnjake Izvršitelja u posao. Izvršitelj će izraditi plan i metodologiju provedbe projekta prema prethodno navedenim zadacima. Izvršitelj će predati u roku od 3 radna dana nakon Početnog sastanka
Plan mora minimalno sadržavati: Vremenski plan provedbe po aktivnostima (u softwareu za praćenje vremenskog trajanja projekta), plan rizika, plan nabave, komunikacijski plan. 

Nakon poslanog Plana i metodologije rada, Naručitelj će u roku od 3 radna dana poslati eventualne komentare, a Izvršitelj je dužan u roku od 2 radna dana izvršiti dopune i poslati konačnu inačicu metodologije rada na odobrenje. 

Tijekom izvršenja usluga organizirat će se minimalno 65 sastanaka između predstavnika naručitelja/partnera i stručnjaka izvršitelja na kojima moraju biti prisutni ključni stručnjaci (1 sastanak tjedno). 

Sastanci će se organizirati u prostoru naručitelja ili partnera, iznimno online. Komunikacija unutar projekta između Naručitelja i Isporučitelja će se odvijati usmeno na koordinacijskim sastancima, kroz participativni rad i moderiranje od strane stručnjaka izvršitelja, gdje je obveza izvršitelja da sastavlja zapisnike sa istih i osigura revizijski trag te putem elektroničke pošte. 

Nominirani stručnjaci obvezni su sudjelovati na participativnim sastancima na lokaciji sastanka. 

Isporuke usluga: 

· Početni sastanak (najkasnije 7 kalendarskih dana od potpisa ugovora) 
· Metodologija i plan provedbe projekta s terminskim planom, planom upravljanja rizicima, planom nabave, komunikacijskim planom (najkasnije 3 radna dana od Početnog sastanka). 2 radna dana po zaprimljenim komentarima na Plan i metodologiju rada, izvršitelj dostavlja konačnu inčicu plana rada na odobrenje.  
· Minimalno 65 sastanaka projektnog tima
· Minimalno 6 izrađenih ZNS-ova uključujući završni ZNS
· Ažurirani planovi nabave prema potrebi
· Izmjene ugovora – prema potrebi
· Pripremljeno i provedeno 34 postupaka nabava (jednostavne, otvoreni postupci) sukladno projektnom i godišnjem planu nabava

Količina predmeta nabave: Procjena radnog opterećenja za svakog stručnjaka je: 

	Stručnjak
	Broj radnih dana u projektu

	Ključni stručnjak 1 – Voditelj projekta/stručnjak za javnu nabavu
	250

	Ključni stručnjak 2 – Stručnjak za financijsko upravljanje projektima
	225

